Katalog :

- Prešernova osebnost in delo; Čop

# FRANCE PREŠEREN

Življenje :

Rodil se je 3.12.1800 v Vrbi na Gorenjskem. Do svojega desetega leta je bil pri stricu, nato pa je obiskoval ribniško normalko. Kasneje je odšel na gimnazijo v Ljubljano. Leta 1820 se je proti materini volji odrekel duhovniškemu poklicu in odšel študirat pravo na Dunaj. Tu je živel od podpore duhovniških stricev in od štipendije. Nekaj časa je bil v Klinkowstromovem zavodu domači učitelj, vendar pa so ga zaradi svobodomiselnosti odpustili. Ko se je vrnil, se je zaljubil v Dolenčevo Zaliko in zavoljo nje je napisal Povodnega moža (1824). Leta 1828 je dokončal študij in se za stalno vrnil v Ljubljano. V zadnjih letih je bil izčrpan in bolan, morda je skušal napraviti celo samomor. Umrl je 8.2.1849.

Ustvarjanje :

 Prešernovo ustvarjanje delimo na tri obdobja.

1. **Mladostno obdobje** (1824 -1830), dela: balada Povodni mož, pesmi Dekletam, Zvezdogledam, Zarjavela dvičica, romanci Hčere sveta, Učenec;

2. **Zrelo obdobje** (1830 - 1840), dela: Glosa, Gazele, Sonetni venec, Sonetje nesreče, Slovo od mladosti, Krst pri Savici

3. **Pozno obdobje** (1840 - 1846), dela: Zdravljica, Pod oknom, zbirka Poezije, Pevcu, Ribič

 Med temi obdobji so nekakšni prehodi. Prehod iz mladostnega v zrelo obdobje (1828 - 1829), prehod med zrelim in poznim obdobjem (1838 - 1839). Vsako od obdobij ima svoje značilnosti. V mladostnem še ni romantik v pravem pomenu besede, ampak vplivata nanj predromantika in razsvetljenstvo. Izrazit romantik je v zrelem obdobju. V poznem obdobju ostane romantik, vendar se vrača k motivom in idejam iz mladosti, ki jih povezuje z izkušnjami zrele osebe.

Osebnost :

 Glavne značilnosti Prešernove osebnosti so bile:

 \* šegavost in duhovitost, pa tudi življenjska neodločnost

 \* notranja samozavest in zunanja negotovost

 \* razdvojenost med duhovno in telesno ljubeznijo

 \* skeptičnost in stvaren čut za resnico

 \* svobodomiselnost in svobodoljubnost

 \* nasprotje od meščanskih oblik življenja pa tudi zakona in družine kot nekaj formalnega

Vplivi Čopa na Prešerna :

 Med leti 1828 in 1835 je Čop odločno vplival na Prešerna:

 \* pripomogel je, da se je Prešeren po letu 1828 usmeril v romantiko

 \* odprl mu je razumevanje za romanska srednjeveška in renesančna slovstva, kot jih je doumela starejša romantična šola pod vplivom Augusta Wilhelma Schlegla

 \* vplival je, da je Prešeren v letih 1828 - 1835 uporabljal predvsem romanske pesniške oblike

 Te tri sestavine so pomembno opredelile Prešernovo pesništvo zrelega obdobja.